Xorijiy davlatlarda taʼlim olganlik toʻgʻrisidagi hujjatlarni tan olish tartibini takomillashtirish haqida
(resolution, 2026-02-02)

Oʻzbekiston Respublikasi Prezidentining “Taʼlim sifatini nazorat qilish tizimini takomillashtirish boʻyicha qoʻshimcha chora-tadbirlar toʻgʻrisida” 2019-yil 16-yanvardagi PQ-4119-son qaroriga muvofiq Vazirlar Mahkamasi qaror qiladi: 1. Xorijiy davlatlarda taʼlim olganlik toʻgʻrisidagi hujjatlarni tan olish tartibi haqidagi nizom 1-ilovaga muvofiq tasdiqlansin. 2. Belgilansinki: xorijiy davlatlarda oʻrta maxsus, kasb-hunar (professional), oliy, kadrlar malakasini oshirish va ularni qayta tayyorlash taʼlim muassasalarida taʼlim olganlik toʻgʻrisidagi hujjatlarni tan olish toʻgʻrisidagi arizalar faqat Davlat xizmatlari markazlari yoki Oʻzbekiston Respublikasining Yagona interaktiv davlat xizmatlari portali orqali qabul qilinadi; xorijiy davlatlarda umumiy oʻrta va oʻrta taʼlim olganlik toʻgʻrisidagi hujjatlarni tan olish toʻgʻrisidagi arizalar 2019-yil 1-sentabrdan boshlab faqat Davlat xizmatlari markazlari yoki Oʻzbekiston Respublikasining Yagona interaktiv davlat xizmatlari portali orqali qabul qilinadi. Bunda 2022-yil 1-yanvardan keyin olingan xorijiy davlatlarda taʼlim olganlik toʻgʻrisidagi hujjatlar tan olish uchun topshirilganda, hujjatni bergan davlatning vakolatli organi tomonidan apostil qoʻyilgan boʻlishi talab etiladi. 3. Oʻzbekiston Respublikasi Xalq taʼlimi vazirligi Adliya vazirligi huzuridagi Davlat xizmatlari agentligi bilan birgalikda uch oy muddatda Qoraqalpogʻiston Respublikasi Xalq taʼlimi vazirligi, viloyatlar xalq taʼlimi boshqarmalari va Toshkent shahar xalq taʼlimi bosh boshqarmasining Yagona interaktiv davlat xizmatlari portaliga ulanishini taʼminlash choralarini koʻrsin. 4. Oʻzbekiston Respublikasi Vazirlar Mahkamasi huzuridagi Taʼlim sifatini nazorat qilish davlat inspeksiyasi: a) Oʻzbekiston Respublikasi Adliya vazirligi huzuridagi Davlat xizmatlari agentligi bilan birgalikda: ikki hafta muddatda xorijiy davlatlarda taʼlim olganlik toʻgʻrisidagi hujjatlarni tan olish boʻyicha davlat xizmatlari koʻrsatish uchun zarur boʻlgan elektron shakldagi hujjatlarning namunaviy shakllarini ishlab chiqsin va tasdiqlasin; bir oy muddatda davlat xizmatlari markazlarining xodimlari uchun xorijiy davlatlarda taʼlim olganlik toʻgʻrisidagi hujjatlarni tan olish boʻyicha davlat xizmatlari koʻrsatishning mazmun-mohiyati va ahamiyatini tushuntirishga qaratilgan oʻquv-amaliy seminarlar oʻtkazilishini taʼminlasin; b) Oʻzbekiston Respublikasi Oliy va oʻrta maxsus taʼlim vazirligi bilan birgalikda ikki oy muddatda taʼlim olganlik toʻgʻrisidagi hujjatlari toʻgʻridan-toʻgʻri (maxsus sinovlarsiz) tan olinmaydigan taʼlim yoʻnalishlari, mutaxassisliklar va kasblar roʻyxatini Oʻzbekiston Respublikasi Vazirlar Mahkamasiga kiritsin. 5. Oʻzbekiston Respublikasi Adliya vazirligi huzuridagi Davlat xizmatlari agentligi oʻz hududiy boʻlinmalarining Yagona interaktiv davlat xizmatlari portaliga ulanishi hamda samarali faoliyat koʻrsatishi ustidan nazorat oʻrnatsin. 6. Oʻzbekiston Respublikasi Hukumatining 2-ilovaga muvofiq baʼzi qarorlariga oʻzgartirishlar kiritilsin. 7. Oʻzbekiston Respublikasi Hukumatining 3-ilovaga muvofiq ayrim qarorlari oʻz kuchini yoʻqotgan deb hisoblansin. 8. Oʻzbekiston Respublikasi Vazirlar Mahkamasi huzuridagi Taʼlim sifatini nazorat qilish davlat inspeksiya manfaatdor vazirliklar va idoralar bilan birgalikda bir oy muddatda ular qabul qilgan normativ-huquqiy hujjatlarni ushbu qarorga muvofiqlashtirsin. 9. Mazkur qarorning bajarilishini nazorat qilish Oʻzbekiston Respublikasi Bosh vazirining ijtimoiy rivojlantirish masalalari boʻyicha oʻrinbosari A.A. Abduxakimov va Oʻzbekiston Respublikasi Vazirlar Mahkamasi huzuridagi Taʼlim sifatini nazorat qilish davlat inspeksiyasi boshligʻi U.N. Tashkenbayev zimmasiga yuklansin. 1. Ushbu Nizom xorijiy davlatlarda umumiy oʻrta, oʻrta, oʻrta maxsus, kasb-hunar (professional), oliy taʼlim, kadrlarni qayta tayyorlash va malaka oshirish taʼlimi olganlik toʻgʻrisidagi 1992-yil 1-yanvardan soʻng berilgan hujjatlarni tan olish tartibini belgilaydi. 2. Ushbu Nizomda quyidagi asosiy tushunchalardan foydalaniladi: xorijiy davlatlarda taʼlim olganlik toʻgʻrisidagi hujjat — xorijiy davlatlarning milliy qonunchiligi asosida berilgan taʼlim olganlikni tasdiqlovchi rasmiy hujjat; xorijiy davlatlarda taʼlim olganlik toʻgʻrisidagi hujjatlarni tan olish — xorijiy davlatlarda taʼlim olganlik toʻgʻrisidagi hujjat egasiga Oʻzbekiston Respublikasi hududida taʼlim olish va (yoki) kasbiy faoliyat yuritish uchun ruxsat berish maqsadida vakolatli davlat organlari tomonidan xorijiy davlatlarda olingan taʼlim malakasini rasman tasdiqlash. 3. Xorijiy davlatlarda taʼlim olganlik toʻgʻrisidagi hujjatlarni tan olish Oʻzbekiston Respublikasidagi vakolatli davlat organlariga xorijiy davlatlarda taʼlim olganlik toʻgʻrisidagi hujjatlarni tan olish haqida murojaat etgan Oʻzbekiston Respublikasi fuqarolari, xorijiy fuqarolar va fuqaroligi boʻlmagan shaxslarning, ular voyaga yetmagan boʻlsa ota-onalari yoki ularning oʻrnini bosuvchi shaxslarning (keyingi oʻrinlarda talabgorlar deb ataladi) murojaatlariga muvofiq amalga oshiriladi. 4. Xorijiy davlatlarda taʼlim olganlik toʻgʻrisidagi hujjatlarni tan olish ushbu Nizomga 1-ilovaga muvofiq sxema boʻyicha: umumiy oʻrta va oʻrta taʼlim olganlik toʻgʻrisidagi hujjatlar Qoraqalpogʻiston Respublikasi Maktabgacha va maktab taʼlimi vazirligi, viloyatlar hamda Toshkent shahri maktabgacha va maktab taʼlimi boshqarmalari (keyingi oʻrinlarda — hududiy boshqarmalar) tomonidan; kasbiy taʼlim, oliy taʼlim, kadrlarni qayta tayyorlash va malaka oshirish taʼlimini olganlik toʻgʻrisidagi hujjatlarni tan olish — Oʻzbekiston Respublikasi Oliy taʼlim, fan innovatsiyalar vazirligi huzuridagi Bilim va malakalarni baholash agentligi (keyingi oʻrinlarda — Agentlik) tomonidan tan olinadi. 5. Xorijiy davlatlarda umumiy oʻrta va oʻrta taʼlim olganlik toʻgʻrisidagi hujjatlarni tan olish bepul amalga oshiriladi. 6. Xorijiy davlatlarda taʼlim olganlik toʻgʻrisidagi hujjatlarni tan olish boʻyicha davlat xizmatini koʻrsatganlik uchun quyidagi miqdorda toʻlov undiriladi: kasbiy taʼlim toʻgʻrisidagi hujjatlarni tan olish boʻyicha elektron ariza yuborishda — bazaviy hisoblash miqdorining ikki baravari; oliy taʼlim, kadrlarni qayta tayyorlash va malaka oshirish taʼlimi haqidagi hujjatlarni tan olish boʻyicha elektron ariza yuborishda — bazaviy hisoblash miqdorining uch baravari; Ijtimoiy reyestrning “kambagʻal oila” toifasiga kiritilgan oilalarning aʼzolariga, shuningdek, I va II guruh nogironligi boʻlgan shaxslarga mazkur bandda belgilangan yigʻimning 50 foiz miqdorida, Ijtimoiy reyestrning “davlat taʼminotidagi oila” toifasiga kiritilgan oilalarning aʼzolariga belgilangan yigʻimning 75 foizi miqdorida chegirma qoʻllaniladi. Bunda chegirma Ijtimoiy reyestrning: “davlat taʼminotidagi oila” yoki “kambagʻal oila” toifasidan “kambagʻallik chegarasidagi oila” toifasiga oʻtkazilgan oilalarga, ularning ilgari belgilangan toifasiga muvofiq miqdorda; ogʻir hayotiy vaziyatga tushgan oila sifatida “kambagʻallik chegarasidagi oila” toifasiga kiritilgan oilalarga “kambagʻal oila” toifasidagi oila uchun belgilangan miqdorda qoʻllaniladi. Yagona interaktiv davlat xizmatlari portali orqali murojaat qilinganda, davlat xizmatini koʻrsatganlik uchun belgilangan toʻlovning 90 foizi undiriladi. Undirilgan toʻlov quyidagi tartibda taqsimlanadi: a) Davlat xizmatlari markazlariga talabgorlarning oʻzlari kelib murojaat qilganda, undirilgan toʻlovning: 18 foizi — Oʻzbekiston Respublikasi Adliya vazirligining Davlat xizmatlarini rivojlantirish jamgʻarmasiga; 20 foizi — Oʻzbekiston Respublikasining Davlat budjetiga; 11,75 foizi — “Raqamli hukumat loyihalarini boshqarish markazi” davlat muassasasining Iqtisodiyot va moliya vazirligi huzuridagi Gʻaznachilik xizmati qoʻmitasida ochilgan maxsus hisobvaragʻiga; 0,5 foizi — “Raqamli hukumat loyihalarini boshqarish markazi” davlat muassasasining Iqtisodiyot va moliya vazirligi huzuridagi Gʻaznachilik xizmati qoʻmitasida ochilgan maxsus hisobvaragʻiga; qolgan qismi — Bilim va malakalarni baholash agentligining rivojlantirish jamgʻarmasi hisobvaragʻiga; b) Yagona interaktiv davlat xizmatlari portali orqali murojaat qilinganda, undirilgan toʻlovning: 10 foizi — Oʻzbekiston Respublikasi Adliya vazirligining Davlat xizmatlarini rivojlantirish jamgʻarmasiga; 11,75 foizi — “Raqamli hukumat loyihalarini boshqarish markazi” davlat muassasasining Iqtisodiyot va moliya vazirligi huzuridagi Gʻaznachilik xizmati qoʻmitasida ochilgan maxsus hisobvaragʻiga; 0,5 foizi — “Raqamli hukumat loyihalarini boshqarish markazi” davlat muassasasining Iqtisodiyot va moliya vazirligi huzuridagi Gʻaznachilik xizmati qoʻmitasida ochilgan maxsus hisobvaragʻiga; 20 foizi — Oʻzbekiston Respublikasining Davlat budjetiga; qolgan qismi — Bilim va malakalarni baholash agentligining rivojlantirish jamgʻarmasi hisobvaragʻiga oʻtkaziladi. 7. Xorijiy davlatlarda taʼlim olganlik toʻgʻrisidagi hujjatlar quyidagi hollarda toʻgʻridan-toʻgʻri (sinovlarsiz) tan olinadi: xorijiy davlatlarda umumiy oʻrta, kasbiy taʼlim va malaka oshirish taʼlimini olgan talabgorlarning xorijiy davlatlarda taʼlim olganlik toʻgʻrisidagi hujjatlari; Oʻzbekiston Respublikasi hududida alohida boʻlinmalari (filiallari) yoki qoʻshma taʼlim dasturlari asosida faoliyati yoʻlga qoʻyilgan xorijiy taʼlim tashkilotlarida taʼlim olgan talabgorlarning hujjatlari; roʻyxati har yili Taʼlim sifatini taʼminlash milliy agentligi va Oliy taʼlim, fan va innovatsiyalar vazirligining qoʻshma qarori bilan tasdiqlanadigan xalqaro eʼtirof etilgan tashkilotlarning (Quacquarelli Symonds World University Rankings, Times Nigher Education, Academic Ranking of World Universities) reytingida oliy taʼlim tashkilotlari orasida birinchi 1 000 oʻrinni egallagan xorijiy oliy taʼlim tashkilotlarida taʼlim olgan talabgorlarning hujjatlari (bunda talabgor taʼlimning butun davrida mazkur reytingga kiruvchi oliy taʼlim tashkilotida taʼlim olgan boʻlishi lozim); xorijiy oliy taʼlim tashkilotlarida mutaxassislarni maqsadli tayyorlash uchun Oʻzbekiston Respublikasi vazirliklari, idoralari hamda davlat ulushi 50 foiz va undan yuqori boʻlgan korxonalarning mablagʻlari (yoʻllanmalari) hisobidan taʼlim olgan talabgorlarning hujjatlari; 1992-yil 1-yanvargacha xorijiy taʼlim tashkilotlariga oʻqishga kirgan talabgorlarning hujjatlari; Oliy taʼlimda sifatni kafolatlash Yevropa assotsiatsiyasining (European Association for Quality Assurance in Higher Education) toʻlaqonli aʼzolari — vakolatli tashkilotlar tomonidan akkreditatsiya qilingan taʼlim tashkilotlarida taʼlim olgan talabgorlarning hujjatlari; Amerika Qoʻshma Shtatlari, Avstraliya Ittifoqi, Isroil Davlati, Kanada, Singapur Respublikasi, Janubiy Koreya, Xitoy, Yaponiya, Buyuk Britaniya, Germaniya, Fransiya, Italiya davlatlarining ushbu davlatlar vakolatli tashkilotlari tomonidan akkreditatsiya qilingan taʼlim tashkilotlarida taʼlim olgan talabgorlarning hujjatlari; Oʻzbekiston Respublikasining xalqaro shartnomalari, Oʻzbekiston Respublikasi Prezidenti va Oʻzbekiston Respublikasi Vazirlar Mahkamasining qarorlarida nazarda tutilgan hollarda taʼlim olganlik toʻgʻrisidagi hujjatlar. 8. Xorijiy davlatlarda taʼlim olganlik toʻgʻrisidagi hujjatlarni tan olish uchun talabgorlar tomonidan bevosita davlat xizmatlari markazlari orqali yoki Yagona interaktiv davlat xizmatlari portalida roʻyxatdan oʻtgan holda murojaat qilinadi. Davlat xizmatlari markazlariga murojaat qilinganda talabgor nomidan davlat xizmatlari markazi xodimi, Yagona interaktiv davlat xizmatlari portali orqali murojaat qilinganda esa talabgorning oʻzi mustaqil ravishda xorijiy davlatlarda taʼlim olganlik toʻgʻrisidagi hujjatlarni tan olish haqidagi soʻrovnomani (keyingi oʻrinlarda soʻrovnoma deb ataladi) toʻldiradi. 9. Davlat xizmatlari markazi xodimi yoki talabgor tomonidan soʻrovnomada talabgorning elektron manzili qayd etilishi xorijiy davlatlarda taʼlim olganlik toʻgʻrisidagi hujjatlarni tan olish boʻyicha hududiy boshqarmalar yoki Agentlikning qabul qilgan qarori haqida elektron shaklda maʼlumot olishga boʻlgan roziligi hisoblanadi. 10. Xorijiy davlatlarda taʼlim olganlik toʻgʻrisidagi hujjatlarni tan olish uchun soʻrovnomaga quyidagi hujjatlar ilova qilinadi: xorijiy davlatlarda taʼlim olganlik toʻgʻrisidagi hujjat va unga ilovaning skaner qilinib, pdf formatida saqlangan nusxasi; xorijiy davlatlarda taʼlim olganlik toʻgʻrisidagi hujjat va unga ilovaning Oʻzbekiston Respublikasi davlat tiliga tarjima qilingan notarial tasdiqlangan hamda skaner qilinib, pdf formatida saqlangan nusxasi. Davlat xizmatlari markazlari orqali murojaat qilinganda talabgorning shaxsini tasdiqlovchi hujjat, xorijiy davlatlarda taʼlim olganlik toʻgʻrisidagi hujjat va unga ilovaning asl nusxasi Oʻzbekiston Respublikasi davlat tiliga tarjima qilingan notarial tasdiqlangan nusxasi bilan birga davlat xizmatlari markazi xodimiga taqdim etiladi. Hujjatlar qabul qilingandan keyin talabgorning shaxsini tasdiqlovchi hujjat, xorijiy davlatlarda taʼlim olganlik toʻgʻrisidagi hujjat va unga ilova asl nusxasining notarial tasdiqlangan tarjimasi bilan birga talabgorga qaytariladi. Shuningdek, zarur hollarda vakolatli organ tomonidan talabgordan u oʻqish davrida xorijiy davlatda boʻlganini asoslovchi hujjatlar (migratsiya yoki bojxona yozuvlari, vaqtinchalik yashash guvohnomasi va boshqalar) soʻrab olinishi mumkin. 11. Davlat xizmatlari markazida zarur maʼlumotlar soʻrovnomaga kiritilgandan soʻng talabgor maʼlumotlarning toʻgʻriligini tekshiradi va imzolarni identifikatsiya qilishning tegishli vositalari (daktiloskopiya, elektron imzo, Mobil-ID va boshqalar) bilan tasdiqlaydi. Talabgor YIDXP orqali murojaat etgan taqdirda, soʻrovnomani ERI bilan tasdiqlash talab etilmaydi. 12. Notoʻgʻri yoki qalbaki maʼlumotlar taqdim etilganligi aniqlangan har qanday bosqichda xorijiy davlatlarda taʼlim olganlik toʻgʻrisidagi hujjatni tan olish jarayoni toʻxtatiladi, topshirilgan hujjatlar va toʻlangan yigʻim qaytarilmaydi. Xorijiy davlatlarda taʼlim olganlik toʻgʻrisidagi hujjatning haqiqiy ekanligiga shubha tugʻilgan taqdirda, Agentlik tomonidan Internet jahon axborot tarmogʻidagi rasmiy veb-saytlarda joylashtirilgan maʼlumotlar tekshirilishi yoki hujjatga oid maʼlumot taqdim etish haqida hujjatni bergan taʼlim tashkilotlari va boshqa tashkilotlarga soʻrovnomalar yuborilishi mumkin. Qalbaki hujjat aniqlangan taqdirda, mazkur hujjatlar hududiy boshqarmalar yoki Davlat inspeksiyasi tomonidan qonunchilik hujjatlariga muvofiq chora koʻrish uchun tegishli huquqni muhofaza qiluvchi organlarga taqdim etiladi. 13. Quyidagi holatlarda davlat xizmatlari koʻrsatilishi rad etilishi mumkin: talabgorlar tomonidan notoʻgʻri yoki qalbaki maʼlumotlar taqdim etilgani maʼlum boʻlib qolganligi; soʻrovnoma va unga ilova qilingan hujjatlarning toʻliq taqdim etilmaganligi; xorijiy davlatlarda taʼlim olganlik toʻgʻrisidagi hujjatni tan olish boʻyicha davlat xizmati koʻrsatganlik uchun belgilangan yigʻimning toʻlanmaganligi (xorijiy davlatlarda umumiy oʻrta va oʻrta taʼlim olganlik toʻgʻrisidagi hujjatni tan olish bundan mustasno). Davlat xizmatlari koʻrsatishni mazkur bandda koʻrsatilgan asoslardan boshqa holatlar boʻyicha rad etishga yoʻl qoʻyilmaydi. 14. Talabgor davlat xizmatidan foydalanishdan uni koʻrsatishning har qanday bosqichida bosh tortishga haqli. Talabgor davlat xizmatidan foydalanishdan bosh tortganda, uning murojaati koʻrilmasdan qoldiriladi va toʻlangan yigʻim qaytarilmaydi. Talabgorga bogʻliq boʻlmagan holatlar (talabgorning vafot etishi, mehnatga layoqatsiz boʻlib qolishi va talabgorga bogʻliq boʻlmagan boshqa holatlar tufayli davlat xizmatidan foydalanish zarurati mavjud emasligi) sababli davlat xizmatidan foydalanilmagan taqdirda, toʻlangan yigʻim talabgorga yoki uning qonuniy vakiliga, qonuniy vakili boʻlmagan hollarda huquqiy vorisiga qaytariladi. 15. Agentlikka maʼlumotlar: davlat xizmatlari markazlari orqali murojaat qilinganda soʻrovnoma qabul qilingan vaqtdan boshlab oʻn daqiqa ichida; Yagona interaktiv davlat xizmatlari portali orqali murojaat qilinganda darhol yuboriladi. 16. Toʻliq taqdim etilmagan, kamchiliklari mavjud boʻlgan hujjatlar hududiy boshqarmalar yoki Agentlik tomonidan koʻrib chiqilmaydi hamda hujjatlar topshirilgan paytdan boshlab bir ish kunida soʻrovnoma va unga ilova qilingan hujjatlar tegishliligi boʻyicha davlat xizmatlari markaziga yoki Yagona interaktiv davlat xizmatlari portali orqali kamchiliklari koʻrsatilgan holda talabgorga qaytarib yuboriladi. 17. Xorijiy davlatlarda umumiy oʻrta va oʻrta taʼlim olganlik toʻgʻrisidagi hujjatlarni tan olish uchun hududiy boshqarmalarda 3 — 5 kishidan iborat boʻlgan xorijiy davlatlarda umumiy oʻrta va oʻrta taʼlim olganlik toʻgʻrisidagi hujjatlarni tan olish uchun taqdim etiladigan hujjatlarni oʻrganish boʻyicha komissiyalar (keyingi oʻrinlarda hududiy boshqarmalar komissiyalari deb ataladi) tashkil etiladi. Hududiy boshqarmalar komissiyalari tarkibi va ularning ish tartibi hududiy boshqarmalar rahbarlari tomonidan tasdiqlanadigan reglamentga muvofiq belgilanadi. 18. Hujjatlar davlat xizmatlari markazlari yoki Yagona interaktiv davlat xizmatlari portali orqali kelib tushgan paytdan boshlab hududiy boshqarmalar tomonidan bir ish kuni mobaynida soʻrovnoma va unga ilova qilingan hujjatlarning toʻliqligi tekshiriladi. Hujjatlar toʻliq boʻlgan taqdirda bir ish kunidan kechikmay hududiy boshqarmalar komissiyalariga yuboriladi. 19. Hududiy boshqarmalar komissiyalari tomonidan bir ish kunida hujjatlar oʻrganib chiqilib, xorijiy davlatdagi umumiy oʻrta taʼlim muddati 9 yildan kam boʻlmasa hamda oʻrta taʼlim muddati 11 yildan kam boʻlmasa, xorijiy davlatlarda umumiy oʻrta va oʻrta taʼlim olganlik toʻgʻrisidagi hujjatlarni tan olish haqida xulosa tayyorlanadi. Xorijiy davlatlarda umumiy oʻrta va oʻrta taʼlim olganlik toʻgʻrisidagi hujjatlar tegishli ravishda Oʻzbekiston Respublikasidagi umumiy oʻrta yoki oʻrta taʼlim toʻgʻrisidagi hujjatlarga tenglashtirilgan holda tan olinadi. 20. Hududiy boshqarmalar komissiyalarining xulosalariga koʻra hududiy boshqarmalar rahbarlari tomonidan bir ish kunida xorijiy davlatlarda umumiy oʻrta va oʻrta taʼlim olganlik toʻgʻrisidagi hujjatlarni tan olish haqida buyruq chiqariladi. Xorijiy davlatlarda umumiy oʻrta va oʻrta taʼlim olganlik toʻgʻrisidagi hujjatlarni tan olish haqidagi buyruq asosida hududiy boshqarmalar tomonidan ushbu Nizomga 2-ilovaga muvofiq shaklda maʼlumotnoma tayyorlanadi. 21. Maʼlumotnoma hududiy boshqarma masʼul xodimi tomonidan elektron raqamli imzo bilan tasdiqlanib, tegishliligiga koʻra davlat xizmatlari markazlariga yoki Yagona interaktiv davlat xizmatlari portali orqali talabgorga yuboriladi. Maʼlumotnoma qabul qilingan paytdan boshlab bir soat ichida davlat xizmatlari markazi tomonidan talabgorga bu haqida xabarnoma yuboriladi. Xorijiy davlatlarda umumiy oʻrta va oʻrta taʼlim olganlik toʻgʻrisidagi hujjat maʼlumotnoma bilan birgalikda taqdim etilganda Oʻzbekiston Respublikasi hududida qonuniy kuchga ega boʻladi. 22. Hududiy boshqarmalar komissiyalari butun yil davomida faoliyat koʻrsatadi va oʻz faoliyati haqida har chorakda Maktabgacha va maktab taʼlimi vazirligiga hisobot beradi. 23. Xorijiy davlatlarda kasbiy taʼlim, oliy taʼlim, kadrlarni qayta tayyorlash va malaka oshirish taʼlimini olganlik toʻgʻrisidagi hujjatlarni (keyingi oʻrinlarda — xorijiy taʼlim toʻgʻrisidagi hujjatlar deb ataladi) tan olish uchun Agentlikda xorijiy taʼlim toʻgʻrisidagi hujjatlarni tan olish uchun taqdim etiladigan hujjatlarni oʻrganish boʻyicha ekspert guruhlari tashkil etiladi. Hujjatlar Davlat xizmatlari markazlari yoki Yagona interaktiv davlat xizmatlari portali orqali kelib tushgan paytdan boshlab Agentlik tomonidan bir ish kuni mobaynida soʻrovnoma va unga ilova qilingan hujjatlarning toʻliqligi tekshiriladi. Hujjatlar toʻliq boʻlgan taqdirda, ekspertiza uchun bir ish kunidan kechiktirmasdan, maxsus axborot tizimi orqali tegishli taʼlim sohasi boʻyicha ekspert guruhi aʼzosiga yuboriladi. 24. Ekspert guruhlari Agentlik direktorining buyrugʻi bilan tegishli taʼlim sohalari boʻyicha 7 kishidan kam boʻlmagan tarkibda tashkil etiladi. Ekspert guruhlari tarkibiga vazirliklar va idoralar tizimidagi tashkilotlar hamda muassasalarning yetakchi olimlari va mutaxassislari kiritiladi. Ekspert guruhlarining tarkibi va ularning ish tartibi Agentlik direktori tomonidan tasdiqlanadigan reglamentga muvofiq belgilanadi. 25. Ekspert guruhlari aʼzolari oʻn ish kuni ichida talabgorlarning hujjatlarini xorijiy davlatda egallangan taʼlim standartlarining yoki taʼlim dasturlarining Oʻzbekiston Respublikasida amalda boʻlgan davlat taʼlim standartlari va taʼlim dasturlariga muvofiqligi nuqtai nazaridan koʻrib chiqib, taqdim etilgan hujjatni tan olishga qoʻyilgan talabga muvofiq yoki muvofiq emasligi haqida ekspert xulosasini tayyorlaydi. Ekspert guruhlari aʼzolari oʻzlari bergan xulosalarning toʻgʻriligi va haqqoniyligi uchun javobgar hisoblanadi. Hujjatni koʻrib chiqish yakuni boʻyicha berilgan xulosalar ekspert guruhi aʼzosi tomonidan maxsus axborot tizimi orqali QR-kod (matrik shtrixli kod) qoʻyilgan holda Agentlikka taqdim etiladi. 26. Ekspert guruhi xorijiy taʼlim toʻgʻrisidagi hujjatni tan olishni rad etish haqida xulosa bergan taqdirda, Agentlikning masʼul xodimi bir ish kuni ichida taqdim etilgan hujjatni tan olishni rad etish haqidagi xabarnomani Davlat xizmatlari markazlariga yoki Yagona interaktiv davlat xizmatlari portali orqali talabgorga yuboradi. 27. Quyidagilar ekspert guruhi aʼzosining asosiy vazifalari hisoblanadi: Agentlikdan xorijiy taʼlim toʻgʻrisidagi hujjatlarni ekspertiza qilish uchun qabul qilib olish; xorijiy taʼlim toʻgʻrisidagi hujjatlarni tan olishga qoʻyilgan talablar asosida talabgorlar tomonidan topshirilgan xorijiy taʼlim toʻgʻrisidagi hujjatlarni ekspertizadan oʻtkazish; xorijiy taʼlim toʻgʻrisidagi hujjatlarning ekspertizasi asosida tegishli xulosa tayyorlash; talabgorning xorijiy davlatda olingan bilim (tayyorgarlik) darajasini tekshirish boʻyicha sinov materiallarini ishlab chiqish va tasdiqlash; xorijiy taʼlim toʻgʻrisidagi hujjatlar ekspertizasi yakunlari boʻyicha tayyorlangan xulosani Agentlikka taqdim etish. 28. Ekspertiza davlat taʼlim standartlari, davlat taʼlim talablari, oʻquv dasturlari, taʼlim tashkilotlarining oʻzlari joylashgan davlatlarda tan olinganligi haqidagi hujjat yoki maʼlumot, xorijiy taʼlim toʻgʻrisidagi hujjatlar va ularga ilovalar nusxalari asosida amalga oshiriladi. 29. Ekspertiza quyidagilarni hisobga olgan holda amalga oshiriladi: oʻqitilgan taʼlim dasturlari yoki oʻquv rejalari hajmi va mazmuni; oʻzlashtirilgan mutaxassislik (ixtisoslik) fanlari hajmi (fanlarning nomi va soatlar miqdori); amaliyotning mavjudligi va uning davomiyligi. Olingan bilimlar va malaka yakuniy tayyorgarlik nuqtai nazaridan taʼlim dasturlari, oʻquv rejalari va oʻzlashtirilgan bilimlar majmuidagi farqlarni hisobga olgan holda baholanadi. 30. Agentlik tomonidan xorijiy taʼlim toʻgʻrisidagi hujjatda koʻrsatilgan taʼlim tashkilotining oʻsha davlatda tan olinganligi, xorijiy taʼlim toʻgʻrisidagi hujjat ushbu hujjatda koʻrsatilgan taʼlim tashkiloti tomonidan berilganligi tekshirilishi, zarur hollarda tegishli taʼlim tashkiloti, mahalliy va xorijiy tashkilotlardan aniqlashtiruvchi hujjatlar soʻrab olinishi mumkin. 31. Talabgorlar oʻz tayyorgarligi haqidagi boshqa hujjatlarni, jumladan, taʼlim olishning keyingi darajalari, kasbiy faoliyat bilan shugʻullanish mumkinligi, amaliy tajriba haqidagi hujjatlarni ham Oʻzbekiston Respublikasi davlat tiliga notarial tasdiqlangan tarjimalari bilan birga taqdim etishga haqlidirlar. 33. Ekspert guruhlari aʼzolariga hamda ekspert guruhlari faoliyatiga jalb etiladigan mutaxassislarga Agentlik bilan tuziladigan fuqarolik-huquqiy shartnomalar asosida har bitta xorijiy taʼlim toʻgʻrisidagi hujjat ekspertizasi uchun bazaviy hisoblash miqdorining beshdan bir qismi miqdorida haq toʻlanadi. 34. Xorijiy taʼlim toʻgʻrisidagi hujjatlarni tan olish haqida ijobiy xulosa berish uchun quyidagilar asos hisoblanadi: xorijiy taʼlim toʻgʻrisidagi hujjatni bergan taʼlim tashkiloti va ushbu muassasa tomonidan berilgan hujjatning oʻsha davlat tomonidan tan olingan boʻlishi; xorijiy taʼlim toʻgʻrisidagi hujjat berishga asos boʻlgan taʼlim standartlarining yoki taʼlim dasturlarining Oʻzbekiston Respublikasida amalda boʻlgan davlat taʼlim standartlari va taʼlim dasturlariga muvofiqligi; Oʻzbekiston Respublikasi va xorijiy taʼlim toʻgʻrisida hujjatni bergan davlatning taʼlim tizimiga qoʻyilgan umumiy talablarning mosligi. 35. Xorijiy taʼlim toʻgʻrisidagi hujjatlarda koʻrsatib oʻtilgan tayyorgarlik sohasi Oʻzbekiston Respublikasida amalda boʻlgan taʼlim yoʻnalishlari, mutaxassisliklar va kurslarga muvofiq kelmasa yoki oʻqitish hamda tayyorlash Oʻzbekiston Respublikasida olib borilmaydigan taʼlim yoʻnalishlari, mutaxassisliklar va sohalarda amalga oshirilgan boʻlsa, ushbu hujjatlarni ekspertizadan oʻtkazish uchun Agentlik tomonidan taʼlim sohasi eng yaqin boʻlgan ekspert guruhlari faoliyatiga qoʻshimcha mutaxassislar jalb etilishi mumkin. 36. Xorijiy taʼlim toʻgʻrisidagi hujjatlarni tan olish quyidagi hollarda rad etiladi: a) xorijiy davlatlarda kasbiy maʼlumot toʻgʻrisida hujjat beradigan taʼlimning umumiy meʼyoriy davri (toʻliq umumiy oʻrta yoki oʻrta maʼlumot olingandan keyin) Oʻzbekiston Respublikasi taʼlim standartlarida nazarda tutilgan davrdan ikki yildan kam boʻlsa; b) xorijiy taʼlim toʻgʻrisidagi hujjat berilgan davlatda mazkur hujjatning egasiga Oʻzbekiston Respublikasidagiga qaraganda taʼlim olish va (yoki) kasbiy faoliyat bilan shugʻullanish uchun kam huquqlar berilgan boʻlsa (hujjat egasi taʼlimning keyingi bosqichida oʻqishni davom ettirish, kasbiy faoliyat bilan shugʻullanish huquqiga ega boʻlmasa); v) maʼlumot Oʻzbekiston Respublikasi qonunchiligida nazarda tutilmagan taʼlim shaklida olingan boʻlsa; g) oliy taʼlim bosqichlarida: bakalavriat boʻyicha Yevropa taʼlim tizimi asosida oʻqish davomida oʻqigan har bir oʻquv yiliga oʻrta hisobda 60 dan kam kredit toʻplagan boʻlsa, bunda oʻqishning normativ muddati kunduzgi va masofaviy (Oʻzbekiston Respublikasida masofaviy taʼlim shakli joriy etish mumkin boʻlmagan bakalavriat taʼlim yoʻnalishlari va magistratura mutaxassisliklari bundan mustasno) taʼlim shakli boʻyicha 3 yildan, sirtqi taʼlim shakli boʻyicha esa tafovut Oʻzbekiston Respublikasi taʼlim standartlarida nazarda tutilgan davrdan bir yildan koʻp boʻlmasligi lozim; malaka amaliyoti uchun ajratilgan vaqt Taʼlim sohasiga oid yoʻnalishlar boʻyicha oʻquv dasturi uchun ajratilgan umumiy oʻquv yuklamasining 10 foizidan, Sogʻliqni saqlash taʼlim sohasiga oid yoʻnalishlar boʻyicha esa 6 foizidan kam boʻlsa; magistratura boʻyicha oʻqish muddati bir yildan kam boʻlsa; d) toʻgʻridan-toʻgʻri (sinovlarsiz) tan olinadigan xorijiy davlatlarda taʼlim olganlik toʻgʻrisidagi hujjatlar ushbu Nizomning 7-bandida koʻrsatilgan talablarga toʻgʻri kelmasa. Xorijiy taʼlim toʻgʻrisidagi hujjatlarni tan olishni boshqa asoslar boʻyicha rad etish taqiqlanadi. Xorijiy davlatlar taʼlim tizimi asosida toʻplangan kreditlar Yevropa taʼlim tizimi boʻyicha toʻplanishi lozim boʻlgan minimal kredit miqdoriga (har bir oʻquv yili uchun oʻrta hisobda 60 kreditdan kam boʻlmagan) qiyoslangan holda aniqlanadi. 37. Xorijiy davlatlarda oʻrta maxsus va kasb-hunar (professional) taʼlimi olganlik toʻgʻrisidagi hujjatlar tegishli ravishda Oʻzbekiston Respublikasidagi oʻrta maxsus yoki kasb-hunar (professional) taʼlimi toʻgʻrisidagi hujjatlarga tenglashtirilgan holda tan olinadi. Xorijiy davlatlarda oliy taʼlim olganlik toʻgʻrisidagi hujjatlar xorijiy davlatda tamomlangan taʼlim bosqichi boʻyicha tan olinadi. Xorijiy davlatlarda kadrlarni qayta tayyorlash va malaka oshirish boʻyicha taʼlim olganlik toʻgʻrisidagi hujjatlar xorijiy davlatda tamomlangan kadrlarni qayta tayyorlash va malaka oshirish kursi boʻyicha tan olinadi. 38. Ekspert guruhlari tomonidan ijobiy xulosa berilgan xorijiy davlatlarda oliy taʼlim va kadrlarni qayta tayyorlash taʼlimi olganlik toʻgʻrisidagi hujjatlari tan olish uchun hujjat topshirgan talabgorlar uchun Agentlik tomonidan test sinovlari tashkil etiladi (xorijiy davlatlarda taʼlim olganlik toʻgʻrisidagi hujjatlar toʻgʻridan-toʻgʻri (sinovlarsiz) tan olinadigan holatlar bundan mustasno). Test sinovlarining oʻtkazilish vaqtlari haqidagi maʼlumot sinovlar boshlanishidan kamida oʻn kun oldin Agentlikning Internet jahon axborot tarmogʻidagi rasmiy veb-saytiga joylashtiriladi. Ekspert guruhi aʼzosining ijobiy xulosasiga ega boʻlgan talabgorlar Agentlikning maxsus axborot dasturi orqali test sinovida ishtirok etish muddati va hududi hamda test sinovini topshirish tilini (oʻzbek, rus, ingliz) mustaqil ravishda tanlaydi. 39. Xorijiy davlatlarda oliy taʼlim va kadrlarni qayta tayyorlash taʼlimini olganlik toʻgʻrisidagi hujjatlari boʻyicha ekspert guruhlari tomonidan ijobiy xulosa berilgan talabgorlarga test sinovlari oʻtkazilishi haqidagi xabarnoma ariza beruvchining Yagona interaktiv davlat xizmatlari portalidagi shaxsiy kabinetiga yuboriladi. Bunda xabarnoma kelib tushgan paytdan boshlab koʻpi bilan uch oy davomida test sinovlarida ishtirok etmasa, talabgorning xorijiy davlatda taʼlim olganlik toʻgʻrisidagi hujjatni tan olish boʻyicha arizasini koʻrib chiqish rad etiladi. Bunday holatda talabgor xorijiy davlatda taʼlim olganlik haqidagi hujjatni tan olish boʻyicha test sinovida ishtirok etish uchun soʻrovnoma toʻldirgan holda belgilangan tartibda qaytadan murojaat qilishi mumkin. 40. Test sinovlari talabgorlarning taʼlim olgan taʼlim yoʻnalishlari va mutaxassisliklari boʻyicha mutaxassislik fanlaridan oʻtkaziladi. Test sinovlari 50 ta savoldan iborat boʻlib, har bir test savoli uchun 2 daqiqadan, jami 100 daqiqa vaqt beriladi. Har bir toʻgʻri bajarilgan test savoli 2 ball bilan baholanadi. 41. Test sinovlari natijalariga koʻra 54 va undan kam ball toʻplagan talabgorlarning taʼlim toʻgʻrisidagi hujjatlari tan olinmaydi. 411. Quyidagi holatlar talabgorni test sinovlari jarayonidan chetlashtirilib, uning test sinovi natijasini inobatga olmaslikka hamda xorijiy davlatda taʼlim olganlik haqidagi hujjatini koʻrib chiqish toʻgʻrisidagi arizasini rad etishga va amalga oshirilgan toʻlov qaytarilmasligiga asos boʻladi: test sinovlari oʻtkaziladigan binoga mikrokalkulyator, lugʻat, jadval, kitob, mobil telefon, kompyuter, telekommunikatsiya qurilmalari va boshqa vositalar, shpargalkalar olib kirsa yoki ulardan test sinovlari davomida foydalansa; test sinovlari jarayonida bir-biri bilan gaplashsa. 42. Test sinovlari natijalariga koʻra taʼlim toʻgʻrisidagi hujjatlari tan olinmagan talabgorlar davlat xizmatlari markazlari yoki Yagona interaktiv davlat xizmatlari portali orqali ushbu Nizomda belgilangan tartibda qaytadan murojaat qilishlari mumkin. Talabgorlar test sinovlarini qayta topshirish uchun murojaat qilganda, ularning xorijiy davlatlarda taʼlim olganlik toʻgʻrisidagi hujjatlari ekspert guruhi tomonidan qayta koʻrib chiqilmaydi. Test sinovlarini qayta topshirish uchun talabgorlardan bazaviy hisoblash miqdorining bir yarim baravari miqdorida toʻlov undiriladi. 43. Talabgorlar: xorijiy davlatlarda taʼlim olganlik toʻgʻrisidagi hujjatlarni ekspertiza qilish bilan bogʻliq masalalar boʻyicha — ekspert guruhining xulosasini olgan kundan boshlab oʻn ish kuni ichida; test sinovlarini tashkil etish va oʻtkazish bilan bogʻliq masalalar boʻyicha — sinovlar oʻtkazilgan kuni; test sinovlari natijalaridan noroziligi boʻyicha — sinovlar natijalari eʼlon qilingan paytdan boshlab oʻn ish kuni ichida Agentlikka shikoyat qilishlari mumkin. Talabgorlardan tushgan shikoyatlar Agentlik direktorining buyrugʻi bilan tashkil etiladigan apellyatsiya komissiyasi tomonidan ikki hafta ichida koʻrib chiqiladi va talabgorlarga yozma ravishda javob yuboriladi. Xorijiy davlatlarda oliy taʼlim va kadrlarni qayta tayyorlash taʼlimi olganlik toʻgʻrisidagi hujjatlarni ekspertiza qilishda ishtirok etgan ekspert guruhlari aʼzolari apellyatsiya komissiyalari tarkibiga kiritilishi mumkin emas. Shikoyatni apellyatsiya komissiyalari tomonidan koʻrib chiqish jarayonida talabgor ham bevosita ishtirok etishga haqli. 44. Ekspert guruhlari tomonidan taʼlim toʻgʻrisidagi hujjatlarga ijobiy xulosa berilgan hamda test sinovlaridan muvaffaqiyatli oʻtgan talabgorlarga, shuningdek, xorijiy davlatlarda taʼlim olganlik toʻgʻrisidagi hujjatlari toʻgʻridan-toʻgʻri (sinovlarsiz) tan olingan talabgorlarga Agentlik direktori tomonidan: xorijiy davlatda oʻrta maxsus va kasb-hunar (professional) taʼlimi olganlik toʻgʻrisidagi hujjatni tan olish haqida ushbu Nizomga 3-ilovaga muvofiq shakldagi guvohnoma; xorijiy davlatda oliy taʼlim olganlik toʻgʻrisidagi hujjatni tan olish haqida ushbu Nizomga 4-ilovaga muvofiq shakldagi guvohnoma; xorijiy davlatda kadrlarni qayta tayyorlash taʼlimi olganlik toʻgʻrisidagi hujjatni tan olish haqida ushbu Nizomga 5-ilovaga muvofiq shakldagi guvohnoma; xorijiy davlatda malaka oshirish taʼlimi olganlik toʻgʻrisidagi hujjatni tan olish haqida ushbu Nizomga 6-ilovaga muvofiq shakldagi guvohnoma berish boʻyicha buyruq qabul qilinadi. 45. Agentlik direktorining xorijiy taʼlim toʻgʻrisidagi hujjatlarni tan olish haqidagi guvohnoma berish haqidagi buyrugʻiga asosan tegishli guvohnomalar tayyorlanadi hamda Agentlik masʼul xodimi tomonidan elektron raqamli imzo bilan tasdiqlangan va QR-kod qoʻyilgan holda tasdiqlanib, uch ish kuni ichida tegishliligiga koʻra Davlat xizmatlari markazlariga yoki Yagona interaktiv davlat xizmatlari portali orqali talabgorlarga yuboriladi. Guvohnoma qabul qilingan paytdan boshlab bir soat ichida davlat xizmatlari markazi tomonidan talabgorga bu haqida xabarnoma yuboriladi. Xorijiy taʼlim toʻgʻrisidagi hujjat guvohnoma bilan birgalikda taqdim etilganda Oʻzbekiston Respublikasi hududida qonuniy kuchga ega boʻladi. 46. Xorijiy taʼlim toʻgʻrisidagi hujjat bergan taʼlim muassasasi, mahalliy va xorijiy tashkilotlardan aniqlashtiruvchi hujjatlarni olish talab etilgan hollarda Agentlik tomonidan taʼlim tashkilotiga oid maʼlumot taqdim etish haqida tegishli davlat yoki tashkilotlarga soʻrovnoma yuboriladi. Xorijiy davlat yoki tashkilotdan xorijiy taʼlim muassasasiga oid maʼlumotlarni olish uchun talab etiladigan vaqt ushbu Nizomda belgilangan muddatlarga kirmaydi. 47. Xorijiy davlatlarda umumiy oʻrta, oʻrta va oʻrta maxsus taʼlim olganlik toʻgʻrisidagi hujjatni tan olish haqidagi maʼlumotnoma va guvohnoma shaxslarga Oʻzbekiston Respublikasidagi taʼlim tashkilotlarida taʼlimning navbatdagi bosqichlarida oʻqishni davom ettirish hamda kasb-hunar (professional), oliy taʼlim, kadrlarni qayta tayyorlash va malaka oshirish taʼlimi olganlik toʻgʻrisidagi hujjatni tan olish haqidagi guvohnoma Oʻzbekiston Respublikasidagi taʼlim tashkilotlarida taʼlimning navbatdagi bosqichlarida oʻqishni davom ettirish va kasbiy faoliyat bilan shugʻullanish huquqini beradi. 48. Hududiy boshqarmalar va Agentlik xorijiy davlatlar tomonidan tan olingan xorijiy taʼlim tashkilotlari toʻgʻrisidagi maʼlumotlarni tayyorlab qoʻyish choralarini koʻradilar. Oʻzbekiston Respublikasi Tashqi ishlar vazirligi xorijiy davlatlarning umumiy oʻrta, oʻrta, kasbiy taʼlim, oliy taʼlim, kadrlarni qayta tayyorlash va malaka oshirish taʼlimi tashkilotlari toʻgʻrisidagi maʼlumotlarni olishda hududiy boshqarmalar va Agentlikka koʻmaklashadi. 49. Xorijiy davlatlarda taʼlim olganlik toʻgʻrisidagi hujjatni tan olish haqidagi maʼlumotnoma va (yoki) guvohnoma egasining familiyasi, ismi yoki otasining ismi oʻzgargan taqdirda uning arizasiga binoan maʼlumotnoma va guvohnoma qayta rasmiylashtiriladi. Xorijiy davlatlarda taʼlim olganlik toʻgʻrisidagi hujjatni tan olish haqidagi maʼlumotnoma va (yoki) guvohnomani qayta rasmiylashtirish tegishli hujjatlar ilova qilingan holda ariza olingan kundan boshlab vakolatli organ tomonidan oʻn besh ish kuni mobaynida amalga oshiriladi. 50. Elektron raqamli imzo bilan tasdiqlangan va QR-kod qoʻyilgan guvohnomalar joriy etilgunga qadar berilgan xorijiy davlatlarda taʼlim olganlik toʻgʻrisidagi hujjatni tan olish haqidagi maʼlumotnoma va (yoki) guvohnoma yoʻqotib qoʻyilgan yoki yaroqsiz holga kelgan taqdirda, hujjat egasining arizasiga koʻra dublikat beriladi. Elektron raqamli imzo bilan tasdiqlangan va QR-kod qoʻyilgan holda taqdim etilgan guvohnomaning dublikati berilmaydi. 51. Xorijiy davlatlarda taʼlim olganlik toʻgʻrisidagi hujjatni tan olish haqidagi maʼlumotnoma va (yoki) guvohnomaning qayta rasmiylashtirilganligi yoki dublikat berilganligi uchun yigʻim undirilmaydi. 52. Talabgorlar xorijiy davlatlarda taʼlim olganlik toʻgʻrisidagi hujjatni tan olish yoki uni rad etish haqidagi xulosa, shuningdek, Agentlik xodimlari va ekspert guruhlari aʼzolarining xatti-harakati (harakatsizligi) yuzasidan qonunchilik hujjatlarida belgilangan tartibda shikoyat qilish huquqiga ega. Xorijiy davlatlarda taʼlim olganlik toʻgʻrisidagi hujjatlarni tan olish natijalari yuzasidan shikoyat va arizalar qonunchilik hujjatlarida belgilangan tartibda koʻrib chiqiladi. 53. Xorijiy davlatlarda taʼlim olganlik toʻgʻrisidagi hujjatlarni tan olish haqidagi guvohnomalar reyestri Agentlikning “Agentlik tomonidan taqdim qilinadigan sertifikatlarning maʼlumotlar bazasini yaratish tizimi”da yuritiladi. Maktabgacha va maktab taʼlimi vazirligi hamda Agentlik Raqamli texnologiyalar vazirligi bilan hamkorlikda xorijiy davlatlarda taʼlim olish boʻyicha maʼlumotnoma yoki guvohnoma berilgan jismoniy shaxslar haqidagi maʼlumotlarni Davlat xizmatlarini koʻrsatishda va idoralararo elektron hamkorlik qilishda markaziy maʼlumotlar bazalaridagi maʼlumotlardan foydalanish boʻyicha “Elektron hukumat” tizimining idoralararo integratsiyalashuv platformasi orqali tegishli vazirlik va idoralarning axborot dasturlariga integratsiya qilinishini taʼminlaydi. 54. Davlat xizmatlari markazlari, Raqamli texnologiyalar vazirligi, hududiy boshqarmalar va Agentlik talabgorlar haqidagi maʼlumotlarning maxfiyligini taʼminlashi lozim. 55. 1992-yil 1-yanvargacha boʻlgan muddatda xorijiy davlatda taʼlim olgan fuqarolar taʼlim toʻgʻrisidagi maʼlumotlarni tegishli vazirlik va idoralarning axborot dasturlariga kiritish uchun Agentlikka xorijiy davlatda taʼlim olganlik haqida ularga berilgan hujjat, unga ilova hamda ularning Oʻzbekiston Respublikasidagi davlat tiliga tarjima qilingan nusxalarini ilova qilgan holda, ariza bilan murojaat qilishlari mumkin. Agentlik zarur hollarda, taqdim etilgan hujjat haqida aniqlashtiruvchi maʼlumotlarni olish uchun xorijiy davlatdagi vakolatli tashkilotga soʻrovnoma yuborishi mumkin. Agentlik murojaatni oʻrganib chiqib, xorijiy davlatlarda taʼlim olganlik haqidagi maʼlumotlarni tegishli vazirlik va idoralarning axborot dasturlariga kiritish choralarini koʻradi hamda bu haqida murojaat etuvchiga yozma ravishda javob yuboradi. BosqichlarSubyektlarTadbirlarMuddatI. Xorijiy davlatlarda umumiy oʻrta va oʻrta taʼlim olganlik toʻgʻrisidagi hujjatlarni tan olish1-bosqichXorijiy davlatlarda taʼlim olganlik toʻgʻrisidagi hujjatlarini tan olish haqida murojaat etgan shaxs,Davlat xizmatlari markazlari1. Xorijiy davlatlarda umumiy oʻrta va oʻrta taʼlim olganlik toʻgʻrisidagi hujjatlarni tan olish uchun bevosita Davlat xizmatlari markazlari orqali yoki Yagona interaktiv davlat xizmatlari portalida roʻyxatdan oʻtgan holda murojaat qiladi hamda hujjatlarni topshiradi.Zaruratga koʻra2. Talabgorlar tomonidan topshirilgan hujjatlarni qabul qilib oladi hamda tegishlicha Qoraqalpogʻiston Respublikasi Maktabgacha va maktab taʼlimi vazirligi, viloyatlar hamda Toshkent shahri maktabgacha va maktab taʼlimi boshqarmalariga yuboradi.Hujjatlar topshirilgandan soʻng darhol2-bosqichQoraqalpogʻiston Respublikasi Maktabgacha va maktab taʼlimi vazirligi,viloyatlar hamda Toshkent shahri maktabgacha va maktab taʼlimi boshqarmalariHujjatlarni ularning toʻliqligini tekshirgan holda:a) taqdim etilgan hujjatlar toʻliq boʻlsa — ularni tegishlicha Qoraqalpogʻiston Respublikasi Maktabgacha va maktab taʼlimi vazirligi, viloyatlar hamda Toshkent shahri maktabgacha va maktab taʼlimi boshqarmalarida tashkil etiladigan komissiyalarga taqdim etadi;b) taqdim etilgan hujjatlar belgilangan talablarga javob bermasa — ularni kamchiliklarini koʻrsatgan holda Davlat xizmatlari markazlariga yoki Yagona interaktiv davlat xizmatlari portali orqali talabgorga qaytarib yuboradi;v) qalbaki hujjat aniqlangan taqdirda — taqdim etilgan hujjatlarni qonunchilik hujjatlariga muvofiq chora koʻrish uchun huquqni muhofaza qiluvchi organlarga joʻnatadi.Bir ish kunida3-bosqichQoraqalpogʻiston Respublikasi Maktabgacha va maktab taʼlimi vazirligi,viloyatlar hamda Toshkent shahri maktabgacha va maktab taʼlimi boshqarmalarida tashkil etiladigan komissiyalarXorijiy davlatda umumiy oʻrta va oʻrta taʼlim olganlik toʻgʻrisidagi hujjatlarni ekspertizadan oʻtkazish natijasida xorijiy davlatda umumiy oʻrta va oʻrta taʼlim olganlik toʻgʻrisidagi hujjatlarni tan olish yoki tan olishni rad etish haqida xulosa tayyorlaydi hamda tegishlicha Qoraqalpogʻiston Respublikasi Maktabgacha va maktab taʼlimi vazirligi, viloyatlar hamda Toshkent shahri maktabgacha va maktab taʼlimi boshqarmalariga yuboradi.Bir ish kunida4-bosqichQoraqalpogʻiston Respublikasi Maktabgacha va maktab taʼlimi vazirligi,viloyatlar hamda Toshkent shahri maktabgacha va maktab taʼlimi boshqarmalariQoraqalpogʻiston Respublikasi Maktabgacha va maktab taʼlimi vazirligi, viloyatlar hamda Toshkent shahri maktabgacha va maktab taʼlimi boshqarmalarida tashkil etilgan komissiyalarning tegishli xulosasiga koʻra:a) xorijiy davlatlarda umumiy oʻrta va oʻrta taʼlim olganlik toʻgʻrisidagi hujjatlari tan olishga tavsiya etilgan talabgorlarga maʼlumotnoma berish haqida Qoraqalpogʻiston Respublikasi maktabgacha va maktab taʼlimi vaziri, viloyatlar hamda Toshkent shahri maktabgacha va maktab taʼlimi boshqarmalari boshliqlarining buyruqlarini qabul qiladi hamda tegishli namunadagi maʼlumotnomani tayyorlaydi;b) xorijiy davlatlarda umumiy oʻrta va oʻrta taʼlim olganlik toʻgʻrisidagi hujjat belgilangan talablarga javob bermasligi haqidagi tegishli xabarnomani tayyorlaydi;v) tegishli maʼlumotnoma (xabarnoma)ni Davlat xizmatlari markazlariga joʻnatadi yoki Yagona interaktiv davlat xizmatlari portali orqali talabgorga yuboradi.Bir ish kunida5-bosqichDavlat xizmatlari markazlariQoraqalpogʻiston Respublikasi Maktabgacha va maktab taʼlimi vazirligi, viloyatlar hamda Toshkent shahri maktabgacha va maktab taʼlimi boshqarmalari masʼul xodimining elektron raqamli imzosi bilan tasdiqlangan maʼlumotnomalarni talabgorga yuboradi.Bir ish kunidaII. Xorijiy davlatlarda kasbiy taʼlim olganlik toʻgʻrisidagi hujjatlarni tan olish1-bosqichXorijiy davlatlarda taʼlim olganlik toʻgʻrisidagi hujjatlarini tan olish haqida murojaat etgan shaxs,davlat xizmatlari markazlari1. Xorijiy davlatlarda kasbiy taʼlim olganlik toʻgʻrisidagi hujjatlarni tan olish uchun bevosita Davlat xizmatlari markazlari orqali yoki Yagona interaktiv davlat xizmatlari portalida roʻyxatdan oʻtgan holda Oliy taʼlim, fan va innovatsiyalar vazirligi huzuridagi Bilim va malakalarni baholash agentligiga murojaat qiladi hamda hujjatlarni topshiradi.Zaruratga koʻra2. Hujjatlarni qabul qilib oladi hamda Oliy taʼlim, fan va innovatsiyalar vazirligi huzuridagi Bilim va malakalarni baholash agentligiga yuboradi.Hujjatlar topshirilgandan soʻng darhol2-bosqichOliy taʼlim, fan va innovatsiyalar vazirligi huzuridagi Bilim va malakalarni baholash agentligiHujjatlarni ularning toʻliqligini tekshirgan holda:a) taqdim etilgan hujjatlar toʻliq boʻlsa — ularni Oliy taʼlim, fan va innovatsiyalar vazirligi huzuridagi Bilim va malakalarni baholash agentligida tashkil etiladigan ekspert guruhlariga taqdim etadi;b) taqdim etilgan hujjatlar belgilangan talablarga javob bermasa — ularni kamchiliklarini koʻrsatgan holda Davlat xizmatlari markazlariga yoki Yagona interaktiv davlat xizmatlari portali orqali talabgorga qaytarib yuboradi;v) qalbaki hujjat aniqlangan taqdirda — taqdim etilgan hujjatlarni qonunchilik hujjatlariga muvofiq chora koʻrish uchun huquqni muhofaza qiluvchi organlarga joʻnatadi.Bir ish kunida3-bosqichOliy taʼlim, fan va innovatsiyalar vazirligi huzuridagi Bilim va malakalarni baholash agentligida tashkil etiladigan ekspert guruhlariXorijiy davlatda kasbiy taʼlim olganlik toʻgʻrisidagi hujjatlarni ekspertizadan oʻtkazish natijasida ushbu hujjatlarni tan olish yoxud tan olishni rad etish haqida xulosa tayyorlaydi hamda Oliy taʼlim, fan va innovatsiyalar vazirligi huzuridagi Bilim va malakalarni baholash agentligiga yuboradi.Oʻn ish kunida4-bosqichOliy taʼlim, fan va innovatsiyalar vazirligi huzuridagi Bilim va malakalarni baholash agentligiOliy taʼlim, fan va innovatsiyalar vazirligi huzuridagi Bilim va malakalarni baholash agentligida tashkil etiladigan ekspert guruhlarining tegishli xulosasiga koʻra:a) xorijiy davlatlarda kasbiy taʼlim olganlik toʻgʻrisidagi hujjatlari tan olishga tavsiya etilgan talabgorlarga guvohnoma berish haqida Oliy taʼlim, fan va innovatsiyalar vazirligi huzuridagi Bilim va malakalarni baholash agentligi direktorining buyrugʻini qabul qiladi hamda tegishli namunadagi guvohnomani tayyorlaydi;b) xorijiy davlatlarda kasbiy taʼlim olganlik toʻgʻrisidagi hujjat belgilangan talablarga javob bermasligi haqidagi tegishli xabarnoma tayyorlaydi;v) tegishli guvohnoma (xabarnoma)ni Davlat xizmatlari markazlariga joʻnatadi yoki Yagona interaktiv davlat xizmatlari portali orqali talabgorga yuboradi.Besh ish kunida5-bosqichDavlat xizmatlari markazlariOliy taʼlim, fan va innovatsiyalar vazirligi huzuridagi Bilim va malakalarni baholash agentligi masʼul xodimining elektron raqamli imzosi bilan tasdiqlangan guvohnoma (xabarnoma)ni talabgorga yuboradi.Bir ish kunidaIII. Xorijiy davlatlarda oliy taʼlim va kadrlarni qayta tayyorlash taʼlimini olganlik toʻgʻrisidagi hujjatlarni tan olish1-bosqichXorijiy davlatlarda taʼlim olganlik toʻgʻrisidagi hujjatlarini tan olish haqida murojaat etgan shaxs,davlat xizmatlari markazlariZaruratga koʻra1. Xorijiy davlatlarda oliy taʼlim va kadrlarni qayta tayyorlash taʼlimini olganlik toʻgʻrisidagi hujjatlarni tan olish uchun bevosita Davlat xizmatlari markazlari orqali yoki Yagona interaktiv davlat xizmatlari portalida roʻyxatdan oʻtgan holda murojaat qiladi hamda hujjatlarni topshiradi.2. Hujjatlarni qabul qilib olish hamda Oliy taʼlim, fan va innovatsiyalar vazirligi huzuridagi Bilim va malakalarni baholash agentligiga yuboradi.Hujjatlar topshirilgan zahoti2-bosqichOliy taʼlim, fan va innovatsiyalar vazirligi huzuridagi Bilim va malakalarni baholash agentligiHujjatlarni ularning toʻliqligini tekshirgan holda:a) taqdim etilgan hujjatlar toʻliq boʻlsa — ularni Oliy taʼlim, fan va innovatsiyalar vazirligi huzuridagi Bilim va malakalarni baholash agentligida tashkil etiladigan ekspert guruhlariga taqdim etadi;b) taqdim etilgan hujjatlar belgilangan talablarga javob bermasa — ularni kamchiliklarini koʻrsatgan holda Davlat xizmatlari markazlariga yoki Yagona interaktiv davlat xizmatlari portali orqali talabgorga qaytarib yuboradi;v) qalbaki hujjat aniqlangan taqdirda — taqdim etilgan hujjatlarni qonunchilik hujjatlariga muvofiq chora koʻrish uchun huquqni muhofaza qiluvchi organlarga joʻnatadi.Bir ish kunida3-bosqichOliy taʼlim, fan va innovatsiyalar vazirligi huzuridagi Bilim va malakalarni baholash agentligida tashkil etiladigan ekspert guruhlariTaqdim etilgan hujjatlar boʻyicha:a) xorijiy davlatlarda oliy taʼlim va kadrlarni qayta tayyorlash taʼlimini olganlik toʻgʻrisidagi toʻgʻridan-toʻgʻri (sinovlarsiz) tan olinadigan hujjatlarni ekspertizadan oʻtkazadi va tan olish haqida xulosa tayyorlaydi hamda Oliy taʼlim, fan va innovatsiyalar vazirligi huzuridagi Bilim va malakalarni baholash agentligiga yuboradi;b) xorijiy davlatda oliy taʼlim va kadrlarni qayta tayyorlash taʼlimini olganlik toʻgʻrisidagi hujjatlarini ekspertizadan oʻtkazish natijasida talabgorni test sinovlariga tavsiya etadi;v) xorijiy davlatda oliy taʼlim va kadrlarni qayta tayyorlash taʼlimini olganlik toʻgʻrisidagi hujjatlarni tan olishni rad etish haqida xulosa tayyorlaydi hamda Oliy taʼlim, fan va innovatsiyalar vazirligi huzuridagi Bilim va malakalarni baholash agentligiga yuboradi.Oʻn ish kunida4-bosqichOliy taʼlim, fan va innovatsiyalar vazirligi huzuridagi Bilim va malakalarni baholash agentligiOliy taʼlim, fan va innovatsiyalar vazirligi huzuridagi Bilim va malakalarni baholash agentligida tashkil etilgan ekspert guruhining xulosasi asosida:a) xorijiy davlatlarda oliy taʼlim va kadrlarni qayta tayyorlash taʼlimini olganlik toʻgʻrisidagi toʻgʻridan-toʻgʻri (sinovlarsiz) tan olinadigan hujjatlar boʻyicha — xorijiy davlatlarda oliy taʼlim va kadrlarni qayta tayyorlash taʼlimini olganlik toʻgʻrisidagi hujjatni tan olish haqida buyruqni qabul qiladi hamda tegishli namunadagi guvohnomani tayyorlaydi;Besh ish kunidab) ekspert guruhlari tomonidan ijobiy xulosa berilgan taqdirda — talabgorlarni test sinovlaridan oʻtkazadi;Tasdiqlangan jadval asosidav) ekspert guruhlari tomonidan salbiy xulosa berilgan taqdirda — xorijiy davlatda oliy taʼlim va kadrlarni qayta tayyorlash taʼlimini olganlik toʻgʻrisidagi hujjatlarni tan olishni rad etish haqida xabarnoma tayyorlaydi hamda Davlat xizmatlari markazlariga yoki Yagona interaktiv davlat xizmatlari portali orqali talabgorlarga yuboradi.Bir ish kunida5-bosqichOliy taʼlim, fan va innovatsiyalar vazirligi huzuridagi Bilim va malakalarni baholash agentligiTest sinovlari natijalariga koʻra:a) yetarli ball toʻplay olmagan talabgorlarga — xorijiy davlatlarda oliy taʼlim va kadrlarni qayta tayyorlash taʼlimini olganlik toʻgʻrisidagi hujjatni tan olishni rad etadi va bu haqida Davlat xizmatlari markazlariga yoki Yagona interaktiv davlat xizmatlari portali orqali talabgorlarga xabarnoma yuboradi;Bir ish kunidab) test sinovlaridan muvaffaqiyatli oʻtgan talabgorlarga — xorijiy davlatlarda oliy taʼlim va kadrlarni qayta tayyorlash taʼlimini olganlik toʻgʻrisidagi hujjatlarini tan olish toʻgʻrisida guvohnoma berish haqida buyruq qabul qiladi hamda guvohnomani Davlat xizmatlari markazlariga yoki Yagona interaktiv davlat xizmatlari portali orqali talabgorga yuboradi.Uch ish kunida6-bosqichDavlat xizmatlari markazlariOliy taʼlim, fan va innovatsiyalar vazirligi huzuridagi Bilim va malakalarni baholash agentligi masʼul xodimining elektron raqamli imzosi bilan tasdiqlangan guvohnoma (xabarnoma)ni talabgorga yuboradi.Bir ish kunidaIV. Xorijiy davlatlarda malaka oshirish taʼlimini olganlik toʻgʻrisidagi hujjatlarni tan olish1-bosqichTalabgor,Davlat xizmatlari markazlari1. Xorijiy davlatlarda malaka oshirish taʼlimi olganlik toʻgʻrisidagi hujjatlarni tan olish uchun bevosita Davlat xizmatlari markazlari orqali yoki Yagona interaktiv davlat xizmatlari portalida roʻyxatdan oʻtgan holda, Bilim va malakalarni baholash agentligiga murojaat qiladi hamda hujjatlarni topshiradi.Zaruratga koʻra2. Hujjatlarni qabul qilib oladi hamda Oliy taʼlim, fan va innovatsiyalar vazirligi huzuridagi Bilim va malakalarni baholash agentligiga yuboradi.Hujjatlar topshirilgandan soʻng darhol2-bosqichOliy taʼlim, fan va innovatsiyalar vazirligi huzuridagi Bilim va malakalarni baholash agentligiHujjatlarni ularning toʻliqligini tekshirgan holda:a) taqdim etilgan hujjatlar toʻliq boʻlsa — ularni Oliy taʼlim, fan va innovatsiyalar vazirligi huzuridagi Bilim va malakalarni baholash agentligida tashkil etilgan ekspert guruhlariga taqdim etadi;b) taqdim etilgan hujjatlar belgilangan talablarga javob bermasa — ularni kamchiliklarini koʻrsatgan holda Davlat xizmatlari markazlariga yoki Yagona interaktiv davlat xizmatlari portali orqali talabgorga qaytarib yuboradi;v) qalbaki hujjat aniqlangan taqdirda — taqdim etilgan hujjatlarni qonunchilik hujjatlariga muvofiq chora koʻrish uchun huquqni muhofaza qiluvchi organlarga joʻnatadi.Bir ish kunida3-bosqichOliy taʼlim, fan va innovatsiyalar vazirligi huzuridagi Bilim va malakalarni baholash agentligida tashkil etiladigan ekspert guruhlariXorijiy davlatda malaka oshirish taʼlimi olganlik toʻgʻrisidagi hujjatlarni ekspertizadan oʻtkazish natijasida ushbu hujjatlarni tan olish yoxud tan olishni rad etish haqida xulosa tayyorlaydi hamda Oliy taʼlim, fan va innovatsiyalar vazirligi huzuridagi Bilim va malakalarni baholash agentligiga yuboradi.Oʻn ish kunida4-bosqichOliy taʼlim, fan va innovatsiyalar vazirligi huzuridagi Bilim va malakalarni baholash agentligiOliy taʼlim, fan va innovatsiyalar vazirligi huzuridagi Bilim va malakalarni baholash agentligida tashkil etilgan ekspert guruhlarining tegishli xulosasiga koʻra:a) xorijiy davlatlarda malaka oshirish taʼlimi olganlik toʻgʻrisidagi hujjatlari tan olishga tavsiya etilgan talabgorlarga guvohnoma berish haqida Oliy taʼlim, fan va innovatsiyalar vazirligi huzuridagi Bilim va malakalarni baholash agentligi direktorining buyrugʻini qabul qiladi hamda tegishli namunadagi guvohnomani tayyorlaydi;b) xorijiy davlatlarda malaka oshirish taʼlimi olganlik toʻgʻrisidagi hujjat belgilangan talablarga javob bermasligi haqida tegishli xabarnoma tayyorlaydi;v) tegishli guvohnoma (xabarnoma)ni Davlat xizmatlari markazlariga joʻnatadi yoki Yagona interaktiv davlat xizmatlari portali orqali talabgorga yuboradi.Besh ish kunida5-bosqichDavlat xizmatlari markazlariOliy taʼlim, fan va innovatsiyalar vazirligi huzuridagi Bilim va malakalarni baholash agentligi masʼul xodimining elektron raqamli imzosi bilan tasdiqlangan guvohnoma (xabarnoma)ni talabgorga yuboradi.Uch ish kunida ‎‎‎‎OʻZBEKISTON RESPUBLIKASI‎OLIY TAʼLIM, FAN VA INNOVATSIYALAR VAZIRLIGI HUZURIDAGI BILIM VA MALAKALARNI BAHOLASH AGENTLIGI ‎‎‎‎‎‎‎‎‎‎‎‎‎‎‎‎‎‎‎‎‎‎XORIJIY DAVLATDA OʻRTA MAXSUS VA KASB-NUNAR TAʼLIMI OLGANLIK‎TOʻGʻRISIDAGI NUJJATNI TAN OLISN NAQIDAGI‎GUVONNOMA‎‎OʻMK № 000000‎Ushbu maʼlumotnoma bilan fuqaro ____________________________________________________________________ ga‎‎‎‎‎‎‎‎‎‎‎‎(familiyasi, ismi va otasining ismi)‎‎‎‎‎‎‎‎‎_________________________________________________________________________________________ tomonidan‎‎‎‎‎‎‎‎‎‎‎‎(taʼlim muassasasi nomi)‎‎‎‎‎‎‎‎‎____________ yilda __________________________________________________________________________ berilgan‎‎‎‎(hujjat berilgan yil) ‎‎‎‎‎‎(hujjat berilgan davlat nomi)‎‎‎‎‎‎‎_____________-seriyali _____________________________-raqamli maʼlumot toʻgʻrisidagi hujjat Oʻzbekiston Respublikasida‎‎tan olinadi va ____________________________________________________________________ mutaxassisligi boʻyicha‎(mutaxassislik nomi)‎oʻrta maxsus (kasb-hunar) maʼlumoti darajasidagi diplomga tenglashtiriladi.‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎Agentlik direktori:____________________________‎‎‎‎‎‎‎‎‎‎‎‎‎‎‎‎(familiyasi, ismi va otasining ismi)‎‎‎‎‎‎‎‎Roʻyxatdan oʻtkazish raqami____________________________‎‎‎‎‎‎‎‎‎‎‎‎‎‎‎‎‎‎‎‎‎‎‎‎Berilgan sanasi:‎‎‎_________________________‎‎‎‎‎‎‎‎‎‎‎‎‎‎‎‎(kun, oy, yil)‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎QR — kod‎‎‎‎‎‎‎‎‎‎‎‎‎‎‎‎‎ ‎‎‎‎OʻZBEKISTON RESPUBLIKASI‎ ‎OLIY TAʼLIM, FAN VA INNOVATSIYALAR VAZIRLIGI HUZURIDAGI BILIM VA MALAKALARNI BAHOLASH AGENTLIGI ‎ ‎‎‎‎‎‎‎‎‎‎‎‎‎‎‎‎‎‎‎‎‎‎XORIJIY DAVLATDA OLIY TAʼLIM OLGANLIK TOʻGʻRISIDAGI‎ NUJJATNI TAN OLISN NAQIDAGI‎GUVONNOMA‎‎O № 000000‎Ushbu guvohnoma bilan fuqaro _______________________________________________________________________ ga‎‎‎‎‎‎‎(familiyasi, ismi va otasining ismi)‎‎‎‎‎‎_________________________________________________________________________________________ tomonidan‎‎‎‎‎‎‎‎‎‎‎‎(taʼlim muassasasi nomi)‎‎‎‎‎‎‎‎‎____________ yilda __________________________________________________________________________ berilgan‎‎‎‎(hujjat berilgan yil) ‎‎‎‎‎‎(hujjat berilgan davlat nomi)‎‎‎‎‎‎‎____________ seriyali _____________________________ raqamli maʼlumot toʻgʻrisidagi hujjat Oʻzbekiston Respublikasida‎‎_________________________________________________ taʼlim yoʻnalishi (mutaxassisligi) boʻyicha tan olinadi.(taʼlim yoʻnalishi yoki mutaxassisligi nomi)‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎Agentlik direktori:____________________________‎‎‎‎‎‎‎‎‎‎‎‎‎‎‎‎(familiyasi, ismi va otasining ismi)‎‎‎‎‎‎‎‎Roʻyxatdan oʻtkazish raqami____________________________‎‎‎‎‎‎‎‎‎‎‎‎‎‎‎‎‎‎‎‎‎‎‎‎Berilgan sanasi:‎‎‎_________________________‎‎‎‎‎‎‎‎‎‎‎‎‎‎‎‎(kun, oy, yil)‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎QR — kod‎‎‎‎‎‎‎‎‎‎‎‎‎‎‎‎‎ ‎‎‎‎OʻZBEKISTON RESPUBLIKASI‎ ‎OLIY TAʼLIM, FAN VA INNOVATSIYALAR VAZIRLIGI HUZURIDAGI BILIM VA MALAKALARNI BAHOLASH AGENTLIGI ‎ ‎‎‎‎‎‎‎‎‎‎‎‎‎‎‎‎‎‎‎‎‎‎XORIJIY DAVLATDA KADRLARNI QAYTA TAYYORLASN TAʼLIMI‎OLGANLIK TOʻGʻRISIDAGI NUJJATNI TAN OLISN NAQIDAGI‎GUVONNOMA‎QT № 000000Ushbu guvohnoma bilan fuqaro _______________________________________________________________________ ga‎‎‎‎‎‎‎(familiyasi, ismi va otasining ismi)‎‎‎‎‎‎_________________________________________________________________________________________ tomonidan‎‎‎‎‎‎‎‎‎‎‎‎(taʼlim muassasasi nomi)‎‎‎‎‎‎‎‎‎____________ yilda __________________________________________________________________________ berilgan‎‎‎‎(hujjat berilgan yil) ‎‎‎‎‎‎(hujjat berilgan davlat nomi)‎‎‎‎‎‎‎____________ seriyali _____________________________ raqamli maʼlumot toʻgʻrisidagi hujjat Oʻzbekiston Respublikasida‎_________________________________________________________________ qayta tayyorlash kursi boʻyicha tan olinadi.(qayta tayyorlash kursi nomi)‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎Agentlik direktori:_____________________________‎‎‎‎‎‎‎‎‎‎‎‎‎‎‎‎(familiyasi, ismi va otasining ismi)‎‎‎‎‎‎‎‎Roʻyxatdan oʻtkazish raqami____________________________‎‎‎‎‎‎‎‎‎‎‎‎‎‎‎‎‎‎‎‎‎‎‎‎Berilgan sanasi:‎‎‎_________________________‎‎‎‎‎‎‎‎‎‎‎‎‎‎‎‎(kun, oy, yil)‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎QR — kod‎‎‎‎‎‎‎‎‎‎‎‎‎‎‎‎‎ ‎‎‎‎OʻZBEKISTON RESPUBLIKASI‎ ‎ ‎OLIY TAʼLIM, FAN VA INNOVATSIYALAR VAZIRLIGI HUZURIDAGI BILIM VA MALAKALARNI BAHOLASH AGENTLIGI ‎‎‎‎‎‎‎‎‎‎‎‎‎‎‎‎‎‎‎‎‎‎XORIJIY DAVLATDA MALAKA OSNIRISN TAʼLIMI OLGANLIK‎TOʻGʻRISIDAGI NUJJATNI TAN OLISN NAQIDAGI‎GUVONNOMA‎‎MO № 000000Ushbu guvohnoma bilan fuqaro _______________________________________________________________________ ga‎‎‎‎‎‎‎(familiyasi, ismi va otasining ismi)‎‎‎‎‎‎_________________________________________________________________________________________ tomonidan‎‎‎‎‎‎‎‎‎‎‎‎(taʼlim muassasasi nomi)‎‎‎‎‎‎‎‎‎_________________ yilda ______________________________________________________________________ berilgan‎‎‎‎(hujjat berilgan yil) ‎‎‎‎‎‎(hujjat berilgan davlat nomi)‎‎‎‎‎‎‎____________ seriyali _____________________________ raqamli maʼlumot toʻgʻrisidagi hujjat Oʻzbekiston Respublikasida‎‎__________________________________________________________________ malaka oshirish kursi boʻyicha tan olinadi.(malaka oshirish kursi nomi)‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎Agentlik direktori:_____________________________‎‎‎‎‎‎‎‎‎‎‎‎‎‎‎‎(familiyasi, ismi va otasining ismi)‎‎‎‎‎‎‎‎Roʻyxatdan oʻtkazish raqami____________________________‎‎‎‎‎‎‎‎‎‎‎‎‎‎‎‎‎‎‎‎‎‎‎‎Berilgan sanasi:‎‎‎_________________________‎‎‎‎‎‎‎‎‎‎‎‎‎‎‎‎(kun, oy, yil)‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎QR — kod‎‎‎‎‎‎‎‎‎‎‎‎‎‎‎‎‎ 1. Vazirlar Mahkamasining “Rasmiy davlat hujjatlarini tayyorlash, hisobga olish, saqlash, topshirish hamda ulardan foydalanish tartibini takomillashtirish toʻgʻrisida” 2000-yil 25-iyuldagi 283-son qarorida (Oʻzbekiston Respublikasi QT, 2000-y., 7-son, 42-modda): 1-bandning uchinchi xatboshi chiqarib tashlansin; 2-ilova oʻz kuchini yoʻqotgan deb hisoblansin. 1. Vazirlar Mahkamasining “Xorijiy davlatlarda taʼlim olganlik toʻgʻrisidagi hujjatlarni tan olish va nostrifikatsiyalash (ekvivalentligini qayd etish) tartibi toʻgʻrisidagi nizomga oʻzgartirish va qoʻshimchalar kiritish haqida” 2017-yil 3-apreldagi 173-son qarori (Oʻzbekiston Respublikasi QHT, 2017-y., 14-son, 222-modda). 2. Vazirlar Mahkamasining “Xorijiy davlatlarda taʼlim olganlik toʻgʻrisidagi hujjatlarni tan olish va nostrifikatsiyalash (ekvivalentligini qayd etish) tartibi toʻgʻrisidagi nizomga oʻzgartirish kiritish haqida (Oʻzbekiston Respublikasi Prezidentining “Oʻzbekiston Respublikasining fuqaro aviatsiyasini tubdan takomillashtirish chora-tadbirlari toʻgʻrisida” 2018-yil 27-noyabrdagi PF-5584-son Farmoni)” 2019-yil 29-martdagi 261-son qarori.